दृश्य काव्य
इन्द्रियों के बाह्य उपकरण के आधार पर भारतीय आचार्यों ने काव्य के मुख्य रूप से दो भेद किए हैं - दृश्य काव्य और श्रव्य काव्य । जिस काव्य या साहित्य को आँखों से देखकर , प्रत्यक्ष दृश्यों का अवलोकन कर रस भाव की अनुभूति की जाती है , उसे दृश्य काव्य कहा जाता है । इस आधार पर दृश्य काव्य की अवस्थिति मंच और मंचीय होती है । श्रवणेन्द्रिय (कान) द्वारा सुनकर जिस काव्य से आनन्द प्राप्त किया जाता है, उसे श्रव्य काव्य कहा है। कविता, कहानी, उपन्यास, निबन्ध आदि श्रव्यकाव्य के अन्तर्गत आते हैं ।